## La Conselleria d’Educació convoca cursos de valencià per als empleats de la Generalitat

*** Els cursos tindran una duració mínima de 50 hores lectives i un màxim de 40 alumnes
* El calendari lectiu comprendrà des dels mesos de desembre de 2023 fins a setembre de 2024
* El professorat haurà de tindre el grau en Filologia, Traducció, o titulació equivalent, i el certificat del C2 de coneixements de valencià**

La Conselleria d’Educació, Universitats i Ocupació, a través de la Direcció General d’Ordenació Educativa i Política Lingüística, ha convocat cursos de formació lingüística i tècnica inclosos en el Pla d’acompanyament lingüístic per al personal de l’Administració de la Generalitat, corresponent a la campanya 2023-2024.

Esta convocatòria inclou cursos de coneixements de valencià corresponents als nivells del Marc Europeu Comú de Referència per a les Llengües (A2, B1, B2, C1, C2). A més, es pot optar per cursos d’actualització de coneixements de valencià de nivell C1, o cursos de llenguatge administratiu.

Els cursos tindran una duració mínima de 50 hores lectives i màxima de 80 hores lectives. El calendari lectiu dels cursos serà entre els mesos de desembre de 2023 i setembre de 2024.

El nombre màxim d’alumnes per curs serà de 40 i el mínim, de 5. Així mateix, es reservarà un 10 % de les places per al personal empleat públic que acredite un grau de discapacitat igual o superior al 33 %. Si queden places vacants en els cursos, podran ser ocupades per personal d’altres conselleries o organismes dependents de la Generalitat.

La Direcció General d’Ordenació Educativa i Política Lingüística nomenarà el professorat que impartirà els cursos autoritzats. El professorat haurà d’estar en possessió del grau en Filologia, Traducció, o titulació equivalent, i del certificat del C2 de coneixements de valencià.

Els cursos de valencià s’impartiran als centres de treball, organitzats en les diverses conselleries i els organismes dependents de la Generalitat en la modalitat presencial, preferentment. Amb caràcter extraordinari, es podran impartir cursos en la modalitat telepresencial.

Fecha: 12/10/2023